கேள்வி: ஆப்பிரிக்கப் படைப்புழு பற்றி தகவல் சொல்.
பதில்: ஆப்பிரிக்கப் படைப்புழு (African armyworm) என்பது விட்டில் பூச்சி இனம் (உயிரியல்) நாக்டுஏ என்ற குடும்பம் (உயிரியல்) சார்ந்ததாகும். இவ்வகைப் பூச்சிகள் தங்களின் உணவைத்தேடிச் செல்லும்போது லார்வாக்கள் பெரும்பாலும் ராணுவ அணிவகுப்பு போன்று செல்வதால் இப்பூச்சியை படைப்புழு எனப் பொதுவாக அழைக்கின்றனர். கம்பளிப் பூச்சிகளைப்போல் இவற்றில் மேல் முடிகள் அதிகம் காணப்படாமல் கருப்பும், பச்சையுமான கோடுகள் காணப்படுகின்றன. கம்பளிப் பூச்சிகளைப்போல் தீங்குயிர் இனத்தைச் சார்ந்தாகும். இவை பயிர் வகைகள் ஒரே வாரத்தில் அழிக்கும் தன்மைகொண்டதாக உள்ளது. இவ்வகைப்புழுக்கள் அமெரிக்காவைப் பூர்வீகமாகக் கொண்டாலும் முதன் முதலில் ஆப்பிரிக்க நாடான நைஜீரியாவில் தான் அடையாளம் காணப்பட்டது. இவை மேலும் வளர்ச்சி அடைந்து ஆப்பிரிக்காவின் பல நாடுகளுக்கும் பரவியது.
கேள்வி: ஆப்பிரிக்கப் படைப்புழு - பரவல் பற்றி விளக்கவும்.
பதில்: இவை ஆப்பிரிக்கா மற்றும் ஆசியாக்கண்டத்தின் பல நாடுகளுக்கும் பரவிக்காணப்படுகிறது. ஆப்பிரிக்கா கண்டத்தில் தான்சானியா, கென்யா, உகாண்டா, எத்தியோப்பியா, சோமாலியா, மலாவி, ஜிம்பாப்வே, ஜாம்பியா, மற்றும் தென் ஆப்பிரிக்கா போன்ற நாடுகளிலும், ஆசியாக் கண்டத்தில் இந்தியா, சவுதி அரேபியா போன்ற நாடுகளிலும், தென்கிழக்கு ஆசியா, ஆத்திரேலியா, நியூசிலாந்து போன்ற நாடுகளிலும் பரவியுள்ளது.
கேள்வி: ஆப்பிரிக்கப் படைப்புழு - வாழ்விடம் பற்றி நீங்கள் என்ன அறிந்துள்ளீர்கள்?
பதில்: தாவரங்களில் மேல் முட்டையிட்டு இனவிருத்தி செய்து அதே தானியம் உட்கொண்டு அதிகமான அளவு அழிவை ஏற்படுத்துகிறது. பொதுவாக இவை சதுப்புநிலம் சார்ந்த பகுதிகளில் அதிகமாக இனவிருத்தி செய்கிறது.